21/02/2017 | Administración LocalMunicipal
Ribeira
Anuncio de licitación para contratar a execución das obras do proxecto de “Instalacións, remate e urbanización exterior do Centro Social Multiusos de Carreira”

Anuncio para adxudicar as obras de “ Instalacións, remate e urbanización exterior do Centro Social Multiusos de Carreira ”. 1.- Entidade adxudicadora: Organismo: Concello de Riveira. Dependencia que tramita o expediente: Oficina Municipal de Contratación.2.- Obxecto do contrato: Tipo: Contrato administrativo de obras. Denominación: Instalacións, remate e urbanización exterior do Centro Social Multiusos de Carreira, segundo o proxecto redactado polo arquitecto Anastasia Maria Trull Jarosz (en representación de 2C Arquitectos) na data novembro/2015. Prazo de execución: 4 meses.3.- Orzamento base de licitación: Valor estimado do contrato: 220.146,75 euros IVE (21%): 46.230,82 euros Orzamento total por contrata: 266.377,57 euros 4.- Revisión de prezos: Non procede.5.- Financiamento: O investimento foi incluído na “4ª e derradeira fase do Plan de Acción Social (PAS) 2015”, aprobado polo Pleno da Excma. Deputación Provincial da Coruña en sesión ordinaria realizada na data 29/06/2016, segundo a Circular da data 04/07/2016 (que tivo entrada no Rexistro Xeral deste Concello na data 06/07/2016, co número 8.912). 6.- Tramitación e procedemento: Tramitación: Ordinaria. Procedemento: Aberto con multiplicidade de criterios de adxudicación.7.- Criterios de valoración das ofertas: Os indicados na cláusula 15.3 do prego de cláusulas administrativas particulares Para o seu desenvolvemento teranse en conta as normas recollidas no Anexo IV do citado prego de cláusulas. Fase I: Pola documentación incluída nos Sobres B, de “referencias técnicas, criterios non avaliables de forma automática”: a) Plan de control interno de calidade: de 0 a 9 puntos. b) Programa de traballo: de 0 a 13 puntos. c) Programa de actuación ambiental: de 0 a 6 puntos. d) Plan de seguridade e saúde: de 0 a 12 puntos. As empresas que non superen a puntuación mínima de 12,5 puntos na Fase I coa suma da puntuación correspondente aos criterios de valoración: programa de control interno de calidade, programa de traballo e actuación ambiental, e plan de seguridade e saúde, non continuarán no proceso selectivo, quedando excluídas da segunda fase e do procedemento aberto con multiplicidade de criterios. Fase II: Pola documentación incluída nos Sobres C, de “oferta económica e referencias valorables automaticamente”: a) Porcentaxe destinada a control de calidade: a.1) Porcentaxe destinada a control interno de calidade: de 0 a 1 puntos. a.2) Porcentaxe destinada a control externo de calidade: de 0 a 9 puntos. b) Oferta económica: ata 40 puntos.8.- Garantías esixidas: Provisional: Non se esixe. Definitiva: 5 % do importe de adxudicación, excluído o Imposto sobre o Valor Engadido.9.- Requisitos específicos do contratista: Clasificación: Non se esixe. Solvencia económica e financeira e solvencia técnica: Acreditarase do xeito indicado na cláusula 12.1.1. G do prego de cláusulas administrativas particulares. A efectos de acreditar a solvencia, os licitadores poderán acreditar estar clasificados como empresa contratista de obras no Grupo C, Subgrupos 3 e 4, categoría 1.10.- Presentación de ofertas: Prazo de presentación: Dentro do prazo de VINTE E SEIS (26) DÍAS NATURAIS contados a partir do día seguinte ao de publicación do anuncio de licitación no Boletín Oficial da Provincia da Coruña e/ou no Perfil do contratante. Lugar de presentación: No Rexistro Xeral do Concello de Riveira, sito na Praza do Concello, número 1, de Riveira, en horario de atención ao público. Tamén se poderán presentar a través dunha oficina de correos cos requisitos e formalidades indicados na cláusula 11. B.4 do prego de cláusulas administrativas particulares. Documentación a presentar: A esixida na cláusula 12 do prego de cláusulas administrativas particulares.11.- Apertura das ofertas: O lugar, data e hora na que se celebrará o acto público de apertura (sobres “B” e “C”) das ofertas presentadas publicarase no “Perfil de Contratante”. 12.- Taxas do contrato: Segundo a Ordenanza Fiscal B.1.1, reguladora da taxa pola expedición de documentos administrativos: - Por tomar parte na contratación: 60,00 euros (artigo 6, epígrafe 7). - Por formalización do contrato: calculada segundo o artigo 6, epígrafe 6.13.- Gastos de publicidade: Os derivados da publicación dos anuncios de licitación serán por conta do adxudicatario.14.- Obtención de documentación e información: Dependencia: Oficina de Contratación do Concello de Riveira. Domicilio: Praza do Concello, nº 1. Riveira (A Coruña). C. P. 15960 Teléfono: 981 83 54 17. Extensión 214. Fax: 981 87 16 10 Correo electrónico: contratacion@riveira. com Dirección do Perfil de Contratante do Concello de Riveira na Internet: www.riveira.es Data límite para a obtención de documentación e información: Ata as 12:00 horas do día de finalización do prazo para presentar as ofertas. Riveira, a 16 de febreiro de 2017. O alcalde. Asdo./ Manuel Ruiz Rivas.